CELEX: 32011D0251
Language: el
Date: 2011-04-18 00:00:00
Title: 2011/251/ΕΕ: Εκτελεστική απόφαση της Επιτροπής, της 18ης Απριλίου 2011 , για την τροποποίηση της απόφασης 2009/766/ΕΚ σχετικά με την εναρμόνιση των ζωνών συχνοτήτων των 900 MHz και των 1800 MHz για επίγεια συστήματα ικανά να παρέχουν πανευρωπαϊκές υπηρεσίες ηλεκτρονικών επικοινωνιών στην Κοινότητα [κοινοποιηθείσα υπό τον αριθμό Ε(2011) 2633]  Κείμενο που παρουσιάζει ενδιαφέρον για τον ΕΟΧ

27.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 106/9
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 18ης Απριλίου 2011
   για την τροποποίηση της απόφασης 2009/766/ΕΚ σχετικά με την εναρμόνιση των ζωνών συχνοτήτων των 900 MHz και των 1 800 MHz για επίγεια συστήματα ικανά να παρέχουν πανευρωπαϊκές υπηρεσίες ηλεκτρονικών επικοινωνιών στην Κοινότητα
   [κοινοποιηθείσα υπό τον αριθμό Ε(2011) 2633]
   (Κείμενο που παρουσιάζει ενδιαφέρον για τον ΕΟΧ)
   (2011/251/ΕΕ)
   
      Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για την ίδρυση της Ευρωπαϊκής Ένωσης,
   Έχοντας υπόψη την απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κανονιστικό πλαίσιο για την πολιτική του ραδιοφάσματος στην Ευρωπαϊκή Κοινότητα (απόφαση για το ραδιοφάσμα) (1), και ιδίως το άρθρο 4 παράγραφος 3,
   Εκτιμώντας τα ακόλουθα:
   
               (1)
            
            
               Η απόφαση 2009/766/ΕΚ της Επιτροπής (2) έχει ως αντικείμενο την εναρμόνιση των τεχνικών προϋποθέσεων για τη διάθεση και αποδοτική χρήση της ζώνης των 900 MHz, σύμφωνα με την οδηγία 87/372/ΕΟΚ της 25ης Ιουνίου 1987, σχετικά με τις ζώνες συχνοτήτων που θα διατεθούν για τη συντονισμένη εγκατάσταση πανευρωπαϊκών ψηφιακών κυψελωτών δημόσιων επίγειων κινητών επικοινωνιών στην Κοινότητα (3), και της ζώνης των 1 800 MHz για επίγεια συστήματα ικανά να παρέχουν πανευρωπαϊκές υπηρεσίες ηλεκτρονικών επικοινωνιών.
            
         
               (2)
            
            
               Η αποτελεσματική χρήση των ζωνών των 900 MHz και 1 800 MHz παρέμεινε υπό εξέταση από τα κράτη μέλη με σκοπό την κάλυψη πρόσθετων τεχνολογιών, εξασφαλίζοντας παράλληλα τεχνική συμβατότητα με το σύστημα GSM και το σύστημα UMTS, όπως ορίζεται στην οδηγία 87/372/ΕΟΚ, με τα κατάλληλα μέσα.
            
         
               (3)
            
            
               Στις 15 Ιουνίου 2009, η Επιτροπή απηύθυνε εντολή στην Ευρωπαϊκή Συνδιάσκεψη των Διοικήσεων Ταχυδρομείων και Τηλεπικοινωνιών (εφεξής CEPT), σύμφωνα με το άρθρο 4 παράγραφος 2 της απόφασης αριθ. 676/2002/ΕΚ για τον καθορισμό των τεχνικών όρων που επιτρέπουν τη λειτουργία LTE και ενδεχομένως άλλων τεχνολογιών στις ζώνες των 900 MHz και 1 800 MHz.
            
         
               (4)
            
            
               Η ανταπόκριση της CEPT στην εντολή περιλαμβάνεται στις εκθέσεις 40 και 41 της CEPT. Οι εν λόγω εκθέσεις καταλήγουν στο συμπέρασμα ότι τα συστήματα LTE (μακροπρόθεσμη εξέλιξη, Long Term Evolution) και WiMAX (παγκόσμια διαλειτουργικότητα για μικροκυματική πρόσβαση, Worldwide Interoperability for Microwave Access) μπορούν να εισαχθούν στις ζώνες των 900 MHz και 1 800 MHz χρησιμοποιώντας τις κατάλληλες τιμές για τη διαπόσταση μεταξύ των παρυφών των καναλιών των αντίστοιχων φερουσών συχνοτήτων.
            
         
               (5)
            
            
               Όσον αφορά τη συνύπαρξη UMTS, LTE και WiMAX και αεροναυτικών συστημάτων πάνω από τα 960 MHz, οι εκθέσεις 41 και 42 της CEPT παρέχουν πληροφορίες και συστάσεις για τον τρόπο περιορισμού των παρεμβολών.
            
         
               (6)
            
            
               Τα αποτελέσματα των εργασιών που εκτελούνται σύμφωνα με την εντολή προς την CEPT πρέπει να ισχύουν στην Ένωση ενώ τα κράτη μέλη πρέπει να υποχρεούνται να τα εφαρμόσουν το συντομότερο δυνατόν λαμβανομένης υπόψη της αυξανόμενης ζήτησης της αγοράς για την εισαγωγή των συστημάτων LTE και WiMAX στις ζώνες αυτές. Επιπλέον, τα κράτη μέλη πρέπει να διασφαλίσουν ότι το UMTS, το LTE και το WiMAX παρέχουν κατάλληλη προστασία σε υφιστάμενα συστήματα σε παρακείμενες ζώνες.
            
         
               (7)
            
            
               Τα εναρμονισμένα πρότυπα ΕΝ 301908-21 και EN 301908-22 βρίσκονται σε στάδιο οριστικοποίησης από το Ευρωπαϊκό Ινστιτούτο Τηλεπικοινωνιακών Προτύπων (ETSI), προκειμένου να υπάρξει τεκμήριο συμμόρφωσης με το άρθρο 3 παράγραφος 2 της οδηγίας 1999/5/ΕΚ του Ευρωπαϊκού Κοινοβουλίου και του Συμβουλίου, της 9ης Μαρτίου 1999, σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας τους (4).
            
         
               (8)
            
            
               Το παράρτημα της απόφασης 2009/766/ΕΚ πρέπει επομένως να τροποποιηθεί αναλόγως.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής ραδιοφάσματος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2009/766/ΕΚ αντικαθίσταται από το κείμενο του παραρτήματος της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Απριλίου 2011.
      
         
            Για την Επιτροπή
         
         Neelie KROES
         
            Αντιπρόεδρος
         
      
   
   
      (1)  ΕΕ L 108 της 24.4.2002, σ. 1.
   
      (2)  ΕΕ L 274 της 20.10.2009, σ. 32.
   
      (3)  ΕΕ L 196 της 17.7.1987, σ. 85.
   
      (4)  ΕΕ L 91 της 7.4.1999, σ. 10.
   ΠΑΡΑΡΤΗΜΑ
   
      
         «ΠΑΡΑΡΤΗΜΑ
         
            ΚΑΤΑΛΟΓΟΣ ΕΠΙΓΕΙΩΝ ΣΥΣΤΗΜΑΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΚΑΙ ΣΤΟ ΑΡΘΡΟ 4 ΠΑΡΑΓΡΑΦΟΣ 2
         
         Οι ακόλουθες τεχνικές παράμετροι εφαρμόζονται ως βασική συνιστώσα των αναγκαίων προϋποθέσεων για την εξασφάλιση συνύπαρξης σε περίπτωση απουσίας διμερών ή πολυμερών συμφωνιών μεταξύ γειτονικών δικτύων, χωρίς να αποκλείονται λιγότερο αυστηρές τεχνικές παράμετροι, εφόσον έχουν συμφωνηθεί μεταξύ των φορέων εκμετάλλευσης τέτοιων δικτύων.
         
                     Συστήματα
                  
                  
                     Τεχνικές παράμετροι
                  
                  
                     Προθεσμίες υλοποίησης
                  
               
                     UMTS συμβατό με τα πρότυπα UMTS, όπως δημοσιεύονται από το ETSI, ιδίως τα EN 301908-1, EN 301908-2, EN 301908-3 και EN 301908-11
                  
                  
                     
                                 1.
                              
                              
                                 Διαπόσταση φερουσών 5 MHz ή μεγαλύτερη μεταξύ δύο γειτονικών δικτύων UMTS.
                              
                           
                                 2.
                              
                              
                                 Διαπόσταση φερουσών 2,8 MHz ή μεγαλύτερη μεταξύ γειτονικού δικτύου UMTS και δικτύου GSM.
                              
                           
                  
                     9 Μαΐου 2010
                  
               
                     LTE συμβατό με τα πρότυπα LTE, όπως δημοσιεύονται από το ETSI, ιδίως τα EN 301908-1, EN 301908-13, EN 301908-14, και EN 301908-11
                  
                  
                     
                                 1.
                              
                              
                                 Διαπόσταση συχνοτήτων 200 kHz ή μεγαλύτερη μεταξύ παρυφής καναλιού LTE και παρυφής καναλιού της φέρουσας GSM μεταξύ γειτονικού δικτύου LTE και δικτύου GSM.
                              
                           
                                 2.
                              
                              
                                 Δεν απαιτείται διαπόσταση συχνοτήτων μεταξύ παρυφής καναλιού LTE και παρυφής καναλιού της φέρουσας UMTS μεταξύ γειτονικού δικτύου LTE και δικτύου UMTS.
                              
                           
                                 3.
                              
                              
                                 Δεν απαιτείται διαπόσταση συχνοτήτων μεταξύ LTE παρυφών καναλιών LTE μεταξύ δύο γειτονικών δικτύων LTE.
                              
                           
                  
                     31 Δεκεμβρίου 2011
                  
               
                     WiMAX συμβατό με τα πρότυπα WiMAX, όπως δημοσιεύονται από το ETSI, ιδίως τα EN 301908-1, EN 301908-21 και EN 301908-22
                  
                  
                     
                                 1.
                              
                              
                                 Διαπόσταση συχνοτήτων 200 kHz ή μεγαλύτερη μεταξύ της παρυφής καναλιού WiMAX και της παρυφής καναλιού της φέρουσας GSM μεταξύ γειτονικού δικτύου WiMAX και δικτύου GSM.
                              
                           
                                 2.
                              
                              
                                 Δεν απαιτείται διαπόσταση συχνοτήτων μεταξύ της παρυφής καναλιού WiMAX και της παρυφής καναλιού της φέρουσας UMTS μεταξύ γειτονικού δικτύου WiMAX και δικτύου UMTS.
                              
                           
                                 3.
                              
                              
                                 Δεν απαιτείται διαπόσταση συχνοτήτων μεταξύ παρυφών των καναλιών WiMAX μεταξύ δύο γειτονικών δικτύων WiMAX.
                              
                           
                  
                     31 Δεκεμβρίου 2011»